JSP ควัก 43 ล้าน ซื้อที่ดินย่าน “ยานนาวา” ขยายโรงงาน
บอร์ด JSP ไฟเขียวควัก 43 ล้านบาท ซื้อที่ดินย่าน “ยานนาวา”เพื่อให้บริษัทมีพื้นที่สำหรับผลิตภัณฑ์สินค้าเพิ่มขึ้นสำหรับการขยายธุรกิจตามแผนธุรกิจระยะยาว
บอร์ด JSP ไฟเขียวควัก 43 ล้านบาท ซื้อที่ดินย่าน “ยานนาวา”เพื่อให้บริษัทมีพื้นที่สำหรับผลิตภัณฑ์สินค้าเพิ่มขึ้นสำหรับการขยายธุรกิจตามแผนธุรกิจระยะยาว
1 ธ.ค. 2565

บริษัท โรงงานเภสัชอุตสาหกรรม เจเอสพี (ประเทศไทย) จำกัด (มหาชน) หรือ JSP เปิดเผยว่าที่ประชุมคณะกรรมการบริษัท ครั้งที่ 8/2565 เมื่อวันที่ 1 ธ.ค.65 มีมติอนุมัติการเข้าซื้อที่ดิน ตั้งอยู่ที่เขตยานนาวา กรุงเทพมหานคร มีมูลค่าโครงการทั้งสิ้นประมาณ 43 ล้านบาท เพื่อให้บริษัทมีพื้นที่สำหรับผลิตภัณฑ์สินค้าเพิ่มขึ้นสำหรับการขยายธุรกิจตามแผนธุรกิจระยะยาว
สำหรับแหล่งเงินทุนมาจากการกู้ยืมเงินจากสถาบันการเงิน ซึ่งบริษัทอยู่ระหว่างการเจรจากับสถาบันการเงิน อย่างไรก็ตาม บริษัทมีแผนที่จะใช้เงินทุนหมุนเวียนเพื่อดำเนินการตามโครงการนี้ หากไม่ได้รับการอนุมัติเงินกู้ยืมจากสถาบันการเงิน